Document ID: 32004R1093

UREDBA KOMISIJE (ES) št. 1093/2004
z dne 10. junija 2004
z izjemo uporabe Uredbe (EGS) št. 174/1999 glede roka veljavnosti izvoznih dovoljenj in izvoznih nadomestil za mleko in mlečne izdelke
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1255/1999 z dne 17. maja 1999 o skupni ureditvi trga z mlekom in mlečnimi izdelki (1) in zlasti člena 31(14),
ob upoštevanju naslednjega:
(1)
Člen 6 Uredbe Komisije (ES) št. 174/1999 dne 26. januarja 1999, o posebnih podrobnih pravilih za uporabo Uredbe Sveta (EGS) št. 804/68, glede izvoznih dovoljenj in izvoznih nadomestil za mleko in mlečne izdelke (2), določa rok veljavnosti izvoznih dovoljenj.
(2)
Ob upoštevanju Akta o pristopu Češke Republike, Estonije, Cipra, Latvije, Litve, Madžarske, Malte, Poljske, Slovenije in Slovaške v Skupnost 1. maja 2004, na trgu mleka Skupnosti in potrebe po spremljanju dogajanja na trgu Skupnosti in svetovnem trgu določa Uredba Komisije (ES) št. 606/2004 (3) v smeri izjeme Uredbe (ES) št. 174/1999 rok veljavnosti izvoznih dovoljenj za mlečne proizvode, za katere so bili predloženi zahtevki od 15. aprila 2004 in najkasneje do 30. junija 2004.
(3)
Podrobno spremljanje trga Skupnosti in svetovnega trga od 1. maja je pokazal možnost ponovne uvedbe veljavnosti dovoljenj za daljše obdobje brez tveganja na nestabilnost pravilnega delovanja skupne ureditve trga. Zato je primerno razveljaviti Uredbo (ES) št. 606/2004.
(4)
V skladu s pravilnim upravljanjem Sporazuma o kmetijstvu, sklenjenega med urugvajskim krogom trgovinskih pogajanj GATT (v nadaljnjem besedilu Sporazum o kmetijstvu), je primerno prirediti izvozno veljavnost dovoljenja za določene skupine proizvodov, ob upoštevanju ostanka količin v skladu z izvoznimi kvotami na koncu leta Sporazuma o kmetijstvu in z obzirom na optimalno uporabo razpoložljivih količin.
(5)
Ukrepi v tej uredbi so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
Z izjemo člena 6 Uredbe (ES) št. 174/1999, rok veljavnosti izvoznih dovoljenj s predhodno določenimi nadomestili, se uporabljajo najkasneje do 23. junija 2004, za proizvode iz točk (a) in (c) tega člena poteče rok 30. junija 2004.
Člen 2
Uredba (ES) št. 606/2004 je preklicana.
Člen 3
Ta uredba začne veljati na dan objave v Uradnem listu Evropske unije.
Uporablja se za izvozna nadomestila vloženi od tega datuma.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. junija 2004

Labels: 3
15
17